Abort-motstandernes liste

Abort-motstandernes liste er eit politisk parti som stilte til val i 7 fylke ved stortingsvalet 2005. Partiet si einaste sak var kamp for å totalforby abort.

Toppkandidatane i alle fylka var dei kjenda abortmotstandarprestane Ludvig Nessa og Børre Knudsen. Ein annan kjend abortprest, Per Kørner, stod på Abort-motstandernes liste i nokre fylke og Kristent Samlingsparti si liste i andre. Ivar Kristianslund, tidlegare formann i Kristent Samlingsparti, stod på tredjeplass på abormotstandarlista i alle fylke der ho stilte. Alle som stod på listene var menn, ikkje ei einaste var kvinne. Abortmotstandarane skapte reaksjonar i valkampen, då dei sende plastmodellar av foster saman med bilete av blodige, aborterte foster til tilfeldige veljarar som valkampmateriell. 

Abort-mostandernes liste fekk 1 934 røyster, noko som utgjorde 0,07 % av røystene ved stortingsvalet. Ingen representantar vart valde inn på Stortinget. Resultata deira i einskilde fylke var:
 Aust-Agder: 0,22 %
 Rogaland: 0,21 %
 Vest-Agder: 0,19 %
 Hordaland: 0,17 %
 Østfold: 0,16 %
 Akershus: 0,09 %
 Oslo: 0,08 %

 Kjelder 
 Vallister frå Statistisk Sentralbyrå
 Valresultat frå Stortinget.no

Kategori:Norske politiske parti
Kategori:Norske antiabortorganisasjonar